CELEX: 32012R0093
Language: sl
Date: 2012-02-03 00:00:00
Title: Izvedbena uredba Komisije (EU) št. 93/2012 z dne 3. februarja 2012 o izdaji dovoljenja za Lactobacillus plantarum (DSM 8862 in DSM 8866) kot krmnega dodatka za vse živalske vrste  Besedilo velja za EGP

4.2.2012   
            
            
               SL
            
            
               Uradni list Evropske unije
            
            
               L 33/1
            
         IZVEDBENA UREDBA KOMISIJE (EU) št. 93/2012
   z dne 3. februarja 2012
   o izdaji dovoljenja za Lactobacillus plantarum (DSM 8862 in DSM 8866) kot krmnega dodatka za vse živalske vrste
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1831/2003 Evropskega parlamenta in Sveta z dne 22. septembra 2003 o dodatkih za uporabo v prehrani živali (1) in zlasti člena 9(2) Uredbe,
   ob upoštevanju naslednjega:
   
               (1)
            
            
               Uredba (ES) št. 1831/2003 določa izdajo dovoljenj za dodatke za uporabo v prehrani živali ter razloge in postopke za izdajo takih dovoljenj.
            
         
               (2)
            
            
               V skladu s členom 7 Uredbe (ES) št. 1831/2003 je bil vložen zahtevek za dovoljenje za Lactobacillus plantarum (DSM 8862 in DSM 8866). V skladu s členom 7(3) Uredbe (ES) št. 1831/2003 so bili navedenemu zahtevku priloženi zahtevani podatki in dokumenti.
            
         
               (3)
            
            
               Zahtevek zadeva dovoljenje za Lactobacillus plantarum (DSM 8862 in DSM 8866) kot krmnega dodatka za prašiče, govedo, ovce, koze in konje ter njegovo uvrstitev v kategorijo dodatkov „tehnološki dodatki“.
            
         
               (4)
            
            
               Evropska agencija za varnost hrane (v nadaljnjem besedilu: Agencija) je v svojem mnenju z dne 11. oktobra 2011 (2) navedla, da Lactobacillus plantarum (DSM 8862 in DSM 8866) v predlaganih pogojih uporabe nima škodljivega vpliva na zdravje živali, ljudi ali na okolje in da ta pripravek ponuja možnosti za izboljšanje proizvodnje silaže za vse vrste krme z znižanjem vrednosti pH in ohranjanjem več suhe snovi. Agencija meni, da ni potrebe po posebnih zahtevah za poprodajni nadzor. Potrdila je tudi poročilo o analitski metodi krmnih dodatkov v krmi, ki ga je predložil referenčni laboratorij Skupnosti, ustanovljen z Uredbo (ES) št. 1831/2003.
            
         
               (5)
            
            
               Ocena Lactobacillus plantarum (DSM 8862 in DSM 8866) kaže, da so pogoji za izdajo dovoljenja iz člena 5 Uredbe (ES) št. 1831/2003 izpolnjeni. Zato je treba dovoliti uporabo navedenega pripravka, kakor je opredeljeno v Prilogi k tej uredbi.
            
         
               (6)
            
            
               Za zagotovitev doslednosti je v skladu s prejšnjim dovoljenjem za podobne dodatke primerno razširiti dovoljenje tega dodatka s prašičev, goveda, ovc, koz in konjev na vse živalske vrste.
            
         
               (7)
            
            
               Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Pripravek iz Priloge, ki spada v kategorijo dodatkov „tehnološki dodatki“ in funkcionalno skupino „silirni dodatki“, se dovoli kot dodatek v prehrani živali v skladu s pogoji iz navedene priloge.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 3. februarja 2012
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 268, 18.10.2003, str. 29.
   
      (2)  EFSA Journal 2011; 9(11):2408.
   
      PRILOGA
      
                  Identifikacijska številka dodatka
               
               
                  Ime imetnika dovoljenja
               
               
                  Dodatek
               
               
                  Sestava, kemijska formula, opis, analitska metoda
               
               
                  Vrsta ali kategorija živali
               
               
                  Najvišja starost
               
               
                  Najnižja vsebnost
               
               
                  Najvišja vsebnost
               
               
                  Druge določbe
               
               
                  Datum poteka veljavnosti dovoljenja
               
            
                  CFU/kg sveže snovi
               
            
                  
                     Kategorija tehnoloških dodatkov. Funkcionalna skupina: silirni dodatki
                  
               
            
                  1k20812
               
               
                  —
               
               
                  
                     Lactobacillus plantarum
                  
                  (DSM 8862 in DSM 8866)
               
               
                  
                               
                           
                           
                              
                                 Sestava dodatka:
                              
                              pripravek Lactobacillus plantarum (DSM 8862 in DSM 8866) z najnižjo vsebnostjo 3 × 1011 CFU/g dodatka (razmerje 1: 1)
                           
                        
                               
                           
                           
                              
                                 Lastnosti aktivne snovi:
                              
                              
                                 Lactobacillus plantarum (DSM 8862 in DSM 8866)
                           
                        
                               
                           
                           
                              
                                 Analitska metoda
                                  (1):
                              
                                           
                                       
                                       
                                          Metoda štetja pri krmnem dodatku: metoda razmaza na plošči (EN 15787).
                                       
                                    
                                           
                                       
                                       
                                          Identifikacija: gelska elektroforeza v utripajočem polju (PFGE).
                                       
                                    
                        
               
                  vse živalske vrste
               
               
                  —
               
               
                  —
               
               
                  —
               
               
                  
                              1.
                           
                           
                              V navodilih za uporabo dodatka in premiksa je treba navesti temperaturo skladiščenja in rok trajanja.
                           
                        
                              2.
                           
                           
                              Najnižji odmerek dodatka, kadar se uporabi brez kombinacije z drugim mikroorganizmom kot silirnim dodatkom: 3 × 108 CFU/kg (razmerje 1: 1) sveže snovi.
                           
                        
                              3.
                           
                           
                              Za varnost: med ravnanjem se priporoča uporaba zaščite za dihala in rokavic.
                           
                        
               
                  24. februar 2022
               
            
         (1)  Podrobnosti o analitskih metodah so na voljo na naslednjem naslovu referenčnega laboratorija Skupnosti: http://irmm.jrc.ec.europa.eu/EURLs/EURL_feed_additives/Pages/index.aspx.